《追忆颍亭汎舟寄阳翟诸友》
金朝·李献能

十月冬气寒，清霜殒群木。轻舟汎颍水，微风吹野服。

信流不知还，石艇横老玉。苔花锦斓斑，悬溜珠䍡𦌉。

颇离廛市杂，倒泻轩裳俗。岁月今几何，春草萋以绿。

怀归剧饥渴，仰羡双飞鹄。矫首九山云，迢迢伤远目。

作者简介：（1190—1232）河中人，字钦叔。苦学博览，尤长于四六文。宣宗贞祐三年进士第一。授应奉翰林文字，在翰苑凡十年，迁修撰。哀宗时，充河中帅府经历官。蒙古兵破城，奔陕州，权左右司郎中，兵变遇害。